Firmaprotokoller og handelsregistre —
Firmaprotokoller og handelsregistre Her finder du registrering af et firmas oprettelse. Hvis du søger et firma, skal du gøre dig klart, hvilken periode, det drejer sig om, og hvilken slags firma det er
1. Firmaer og fuldmagter 1862-1889
2. Sager til Firmaer og fuldmagter
3. Handelsregisteret 1889-1994
4. Sager til Handelsregistret 1889-1994
5. Tilgængelighed
6. Hjælpemidler
Med lov af 23. januar 1862 blev det bestemt, at et firma skulle registreres, hvis en af følgende tre betingelser var opfyldt:
Flere personer drev virksomhed sammenVirksomheden havde andet navn end ejerenAndre end ejeren måtte tegne virksomheden (prokura)
Firmaer og fuldmagter 1862-1889
Protokollerne er ført kronologisk efter anmeldelsens dato. Det var ikke kun oprettelsen af firmaet, der blev registreret, men tillige senere ændringer. Hvert firma har sit folio-nr, hvor senere anmeldelser er noteret.
Protokollerne indeholder følgende oplysninger:
Anmeldelsens datoFirmaets navn, hjemsted og næringsvejAnsvarlige deltagere i firmaetFirmadeltagere der var berettigede til at underskrive med firmaets navnIndskrænkninger i firmadeltagernes solidariske ansvarForretninger undtagne fra firmaets områdeBemyndigelser til at tegne firmaet (prokura)Forandringer i prokuraForandringer i firmaetAnmeldelser om firmadeltageres dødOphævelse af firmaetArvinger
Der findes et register over både firmanavne, firmadeltagere og de personer, der har prokura i firmaet.
Sager til Firmaer og fuldmagter
Der findes sager til protokollerne, der er henlagt under protokol- og folio-nr.
Handelsregisteret 1889-1994
Ved lov af 1/3-1889 indførtes Handelsregisteret, der er en samling af protokoller, der er inddelt i:
A - enkeltmandsfirmaer og firmaer med flere ansvarligeB - aktieselskaber ogC - andre firmaer med begrænset ansvar.
De indeholder følgende oplysninger:
Anmeldelsens dato, indhold og bekendtgørelseForretningens formål/artForhold med hensyn til prokuraAnsvarlige indehavere/deltagere (A)Kommanditister og deres indskud (A)Oplysninger aktierne (B)Vedtægterne (B+C)Bestyrelsen (B+C)Kapitalen (B+C)
I 1918 oprettedes Aktieselskabsregistret. Herefter indeholder Handelsregistret afd. B kun forsikringsselskaber, der var aktieselskaber og danske aktieselskaber i udlandet. De udenlandske aktieselskaber forsvandt i 1931, og i 1959 oprettedes Forsikringsregistret, hvortil alle forsikringsselskaber fra både afd. B og C overgik.
I 1951 overgik Handelsregistret, som indtil da bestod af protokoller, til et løsbladssystem hvorefter registreringerne benævnes henholdsvis A-, B- eller C-reg.
I 1994 overgik Handelsregister A og dele af C til Erhvervs- og selskabsstyrelsen. Det er ligeledes her man fra 1994 skal søge efter aktieselskaber og forsikringsselskaber. Erhvervs- og selskabsstyrelsen har adressen: Kampmannsgade 1, 1780 København V
Indgange hertil:
1889-1951 findes til hver afdeling af Handelsregisteret selvstændige navneregistre på firmanavn. Indtil 1910 kan navnet på en af de personer, der tegner firmaet, optræde i registeret.
For at finde et firma, der er oprettet efter 1951, skal du bruge firmakartoteket.
Firmakartoteket 1889-1994 er opdelt i:
Hævede firmaer før 1991Afviste/henlagte 1889-1994Bestående indtil 1994
Sager til Handelsregistret 1889-1994
Sagerne til Handelsregistret 1889-1903 er henlagt efter folio-nr og er inddelt i følgende grupper:
Firmasager til Handelsregister A 1889-1903Firmasager til Handelsregister B 1889-1903Firmasager til Handelsregister C 1889-1903
Fra 1904 er sagerne samlet.
Firmasager 1904-1938Firmasager 1939-19651966ff Mag. 1. afd. Journalsager (481)
Alle henvendelser til handelsregistret blev journaliseret. Dette indebærer, at hver firmaregistrering indeholder henvisninger til flere journaliserede skrivelser. Alle sagsakter ligger på det seneste nummer.
Handelsregistrene er umiddelbart tilgængelige, mens sagerne først er tilgængelige efter reglerne for følsomme oplysninger.
Firmaer er registreret under det præcise firmanavn og hvilken konstruktion firmaet havde. (A, B eller C). Hvis du ikke kender det, men derimod et personnavn eller en branche, er følgende hjælpemidler nyttige:
Samling af anmeldelser til Handelsregistret 1889ff
Her findes firmafortegnelser for de enkelte år. I visse årgange er selve anmeldelserne trykt. Stadsarkivets samling af anmeldelser er ikke komplet.
Samling af anmeldelser til Aktieselskabsregistret 1918ff
Her findes firmafortegnelser for de enkelte år. I visse årgange er anmeldelserne trykt med. Stadsarkivets samling af anmeldelser er ikke komplet.
Telefonfagbøger og Kraks Vejvisere
Hvis du ikke kender navnet på firmaet, men ved hvad det fremstillede/handlede med, kan du søge i Kraks vejvisere og telefonfagbøgerne.
Tilgængelighed – hvornår skal jeg søge om dispensation?